LiquiGlide
LiquiGlide (portmanteau Anglicum < liquid 'liquidum' + glide 'labi') est suggestus technologicus qui lubricas superficies a liquido permeatas sustinet, per Gregem Investigationis Varanasianum ad Massachusettense Institutum Technologiae a Professore Kripa Varanasi et manu scholasticorum Davidis Smith, Rajeev Dhiman, Adami Paxson, Briani Solomon, et Christophori Love excogitatus. Inter adhibitiones quae fieri possunt inveniuntur emendatio normae fluxionis ampullarum condimentorum ut evitetur detrimentum cibi, impeditioque solearum in tubis gasii et olei. Inventores pelliculas divulgaverunt LiquiGlide in ampullis lycopersici liquaminis, mayonnaise, conditurae fructuum, et sinapis ex plastico et vitro factorum adhibiti. Propositum praemium secundum in Certamine Consilii Commercialis cum Praemio Electionis Spectatorum in Certamine Negotiatorum $100K MIT anno 2012 accepit.